**ŠTATÚT**

**novinárskej súťaže s tematikou cestovného ruchu**

**„Slovensko - pohostinné srdce Európy“**

**Článok 1**

**Úvodné ustanovenie**

Tento štatút určuje pravidlá súťaže pre profesionálnych novinárov s názvom

**„**Slovensko - pohostinné srdce Európy“.

**Článok 2**

**Zameranie súťaže**

Zameraním súťaže je:

1. podnietiť kvalitnú novinársku tvorbu s tematikou cestovného ruchu,
2. zamerať jednotlivé príspevky na podporu domáceho cestovného ruchu a na jeho propagáciu,
3. podporiť medializáciu tvorby perspektívnych hospodársky, sociálne a kultúrne prínosných projektov cestovného ruchu v SR.

**Článok 3**

**Vyhlasovateľ a organizátor súťaže**

1. Vyhlasovateľom súťaže je Ministerstvo dopravy, výstavby a regionálneho rozvoja SR.
2. Organizačným garantom súťaže je sekcia cestovného ruchu Ministerstva dopravy, výstavby a regionálneho rozvoja SR v spolupráci so Slovenským syndikátom novinárov (SSN).
3. Odborným garantom je sekcia cestovného ruchu Ministerstva dopravy, výstavby a regionálneho rozvoja SR a Klub FIJET SSN (združenie slovenských novinárov píšucich o cestovnom ruchu).

**Článok 4**

**Cieľ a predmet súťaže**

1. Cieľom súťaže je podporiť tvorbu a publikovanie kvalitných novinárskych a publicistických príspevkov s tematikou cestovného ruchu, pričom nosné témy pre rok 2013 sú:
2. propagácia perspektívnych projektov a produktov zameraných na atraktívne destinácie cestovného ruchu na Slovensku,
3. prezentácia originálnych a kvalitne zvládnutých inovácií v oblasti cestovného ruchu,
4. spracovanie analýz, štatistík, prieskumov a ankiet medzi domácimi i zahraničnými návštevníkmi,
5. propagácia pozitívnych príkladov efektívnej integrácie viacerých subjektov v rámci destinačného manažmentu,
6. hodnotenie prínosu kultúrnych, osvetových, cirkevných a ochranárskych inštitúcií do rozširovania a zatraktívňovania cestovného ruchu,
7. publikovanie príspevkov k významným podujatiam s medzinárodným významom s dôrazom na ich prínos k cestovnému ruchu (Košice 2013 – Európske hlavné mesto kultúry, 1150. výročie príchodu Konštantína a Metoda na Veľkú Moravu, 20. ročník svetovej súťaže vín Concours Mondial du Bruxelles v Bratislave),
8. propagácia profilov subjektov cestovného ruchu, ktoré dosiahli medzinárodne uznávané ocenenia za kvalitu poskytovaných služieb.
9. Súťažné príspevky budú zaraďované a vyhodnocované v troch súťažných kategóriách:
10. printové médiá,
11. rozhlas,
12. televízia.
13. Súťažné príspevky v kategórii printových médií musia byť do súťaže poslané v troch exemplároch; zvukový a obrazový záznam v jednom exemplári v požadovanej vysokej kvalite podľa požiadaviek SSN.

**Článok 5**

**Podmienky účasti v súťaži**

1. Súťaž je určená pre autorské príspevky profesionálnych novinárov uverejnené v domácich masmédiách.
2. Podmienkou zaradenia prihláseného príspevku do súťaže je predloženie riadne vyplnenej prihlášky, ktorej súčasťou je aj čestné vyhlásenie o autorstve.
3. Poslaním riadne vyplnenej prihlášky na adresu organizátora súťažiaci potvrdzuje súhlas s podmienkami súťaže.

**Článok 6**

**Realizácia a termíny súťaže**

* 1. Do súťaže sa môžu prihlásiť novinári s autorskými príspevkami uverejnenými v domácich masmédiách od **1. júla 2013 do 31. decembra 2013**. Termín vyhlásenia súťaže je **jún 2013.**
  2. Prihlášky súťažných projektov spolu s čestným vyhlásením o autorstve príspevku predkladajú súťažiaci novinár i v písomnom vyhotovení s uvedením názvu súťaže „Slovensko – pohostinné srdce Európy“ na obálke na adresu odborného garanta súťaže:

**Ministerstvo dopravy, výstavby a regionálneho rozvoja SR**

**sekcia cestovného ruchu**

**Nám. slobody 6**

**P. O. Box 100**

**810 05 Bratislava**

Termín uzávierky súťaže za rok 2013 je **7. január2014.** Rozhodujúci je dátum poštovej pečiatky na obálke.

* 1. Štatút súťaže a elektronické súťažné formuláre (prihláška a čestné vyhlásenie o autorstve) sú zverejnené na webovej stránke Ministerstva dopravy, výstavby a regionálneho rozvoja SR [www.mindop.sk](http://www.mindop.sk) medzi aktualitami ministerstva.

**Článok 7**

**Proces hodnotenia**

1. Súťaž „Slovensko - pohostinné srdce Európy“ bude riadiť organizačný garant súťaže.
2. Príspevky prihlásené do súťaže bude hodnotiť päťčlenná hodnotiaca komisia, ktorej predsedu a členov vymenuje vyhlasovateľ súťaže.
3. Na základe hodnotiacich kritérií, ktoré sú uvedené v čl. 8 tohto štatútu, stanoví hodnotiaca komisia poradie úspešnosti súťažných projektov.
4. Slávnostné vyhlásenie výsledkov súťaže a odovzdanie cien víťazom sa uskutoční každoročne v rámci sprievodného programu medzinárodného veľtrhu cestovného ruchu ITF Slovakiatour v Bratislave.

**Článok 8**

**Hodnotiace kritériá**

1. Hodnotiace kritériá zohľadňujú:
2. originálnosť spracovania témy do 10 bodov
3. estetické a grafické spracovanie príspevku do10bodov
4. množstvo a kvalita použitých informácií do 15 bodov
5. jasné a zrozumiteľné spracovanie témy a pútavosť príspevku do 10 bodov
6. inšpiratívnosť pre ďalšiu tvorbu do15 bodov

**maximálne 60 bodov**

**Článok 9**

**Ocenenie súťažných projektov**

1. Príspevok v každej kategórii, ktorý sa umiestni na prvom mieste v poradí, bude odmenený „Cenou ministra dopravy, výstavby a regionálneho rozvoja SR“.
2. Podľa počtu súťažiacich môžu byť ocenené aj príspevky, ktoré sa umiestnili na druhom a treťom mieste v poradí.

**Článok 10**

**Spôsob propagácie súťaže**

Propagácia súťaže sa môže uskutočniť:

1. oficiálnymi oznámeniami tlačovým agentúram TASR a SITA,
2. prostredníctvom webových stránok Ministerstva dopravy, výstavby a regionálneho rozvoja SR, Slovenského syndikátu novinárov a jeho Klubu FIJET SSN.

**Článok 11**

**Osobitné ustanovenie**

1. Vyhlasovateľ súťaže si vyhradzuje právo zmeniť pravidlá súťaže, ako aj právo súťaž odložiť, prerušiť alebo predčasne zrušiť. O prípadnej zmene, odložení, prerušení alebo predčasnom zrušení súťaže bude vyhlasovateľ súťaže informovať spôsobom uvedeným v Článku 10 štatútu.
2. Súťažiaci prihlásením príspevku do súťaže udeľuje vyhlasovateľovi súťaže súhlas na to, aby jeho dielo mohol použiť vcelku alebo sčasti vo svojich informačných a propagačných aktivitách vo sfére cestovného ruchu, neporušiac pritom autorské práva súťažiaceho.

**Článok 12**

**Záverečné ustanovenie**

1. Vyhlasovateľ súťaže si vyhradzuje právo na zmenu nosných tém súťaže, ako aj zmenu termínov a realizácie súťaže pre každý ďalší ročník formou dodatku k tomuto štatútu.
2. Tento štatút je vyhotovený v dvoch exemplároch, ktoré sú uložené u vyhlasovateľa súťaže.
3. Štatút je zverejnený na webových stránkach [http:///](NULL) [www.ssn.sk](http://www.ssn.sk).
4. Tento štatút nadobúda účinnosť dňom jeho podpísania.

V Bratislave ........................

.............................................................................

Ján Počiatek

minister dopravy, výstavby

a regionálneho rozvoja SR

Príloha

# P R I H L Á Š K A

# do súťaže

# Slovensko - pohostinné srdce Európy

**Záväzne prihlasujem/e do súťaže**

**súťažný príspevok s názvom: .................................................................................................**

**.................................................................................................**

**.................................................................................................**

**Autor/i: ................................................................................................**

**Názov masmédia a dátum publikovania:**

**.................................................................................................**

## Č E S T N É VY H L Á S E N I E

**Čestne vyhlasujem, že súťažný príspevok(uviesť názov súťažného príspevku) .................................................................................bol vyhotovený výlučne prihláseným autorom/autormi(uviesť meno a  priezvisko) a uverejnený v (uviesť názov masmédia) ................................ dňa ...........................** v súlade so zákonom č. 618/2003 Z. z. o autorských právach a  právach súvisiacich s  autorským právom v znení neskorších predpisov.

V ..................................... dňa .............................

**..............................................................**

Podpis súťažiaceho